ዝዘርግሕዎ ግሊጽ መልእኽቲ ከም ዝብሎ፡ ክዘራረብሉ ዝደለዩ ጕዳያት ንጹራት'ዮም ነይሮም - 1) ብባህሪ ዉግእ ዶብ ንምዝርራብ፡ 2) እቲ ዝሕቱል ስጕሚ ዲሞክራሲ ንምቅልጣፍ። እቲ ኣብ ቅሉዕ መልእኽቶም ኣብ ልዕሊ ፕረሲደንት ኢሳያስ ዘስፈርዎ ክሲ፡ 1) ብፍላጥ ንስፍነተ-ዲሞክራሲ የዛሕትሎም ከም ዝነበረን (ናይ ባይቶን ማእከላይ ሽማግለ ህ.ግ.ደ.ፍ'ን ኣኼባታት ብዘይ ምጽዋዑ)፣ 2) ከምኡ'ውን ኣብ ዉግእ ባድመ ዝተኸስቱ ጕድለታት ንከይዝረበሎምን ስለ ዝዓበጠ ነበሩ። እቶም ነቲ ቅሉዕ ደብዳቤ ዝፈረሙ ሰባት ማሕሙድ ኣሕመድ ሸሪፎ፡ ሃይለ ወልደትንሳኤ፡ ጀነራል ዑቕበ ኣብርሃ፡ ጴጥሮስ ሰሎሙን፡ ኣስቴር ፍስሓጽዮን፡ ሓምድ ሕሚድ፡ ሳልሕ ከክያ፡ እስጢፋኖስ ስዩም፡ ብርሃነ ገብረእግዚኣብሄር፡ በራኺ ገብረስላሴ ከምኡ'ውን ጀርማኖ ናቲ፡ ኣቦኡ ንዮና፡ ክዀኑ ከሎዉ እቶም ኣብ ወጻኢ ዝርከቡ ኸኣ መስፍን ሓጎስ፡ ሃይለ መንቀርዮስ፡ ኣድሓኖም ገብረማርያም፡ መሓመድ ብርሃን ብላታ እዮም። እምበኣርከስ መእሰሪ ምኽንያት ጀርማኖ ናቲ ምስ ጂ-15 ብጾቱ ዀይኑ ንመራሕ መንግስቲ ዓገብ ስለ ዝበለ'ዩ። ምንጪ ስእሊ, Yona Germano Nati መግለጺ ስእሊ, ዮና ጀርማኖ ናቲ ሓድሓደ ተዘክሮታት ዮና ጀርማኖ ናቲ ዮና፡ ወዱ ንጀርማኖ፡ ምቕማጡ ኣብ ሕ.መ.ኣ.
